ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός ημερών μετακίνησης εκτός έδρας αιρετών Δήμων και Περιφερειών.
Τροποποίηση της άδειας του Κέντρου Διά Βίου
Μάθησης του νομικού προσώπου με την επωνυμία «ΕΥΡΩΠΑΪΚΗ ΤΟΥΡΙΣΤΙΚΗ ΕΚΠΑΙΔΕΥΣΗ Ι.Κ.Ε.»
και τον διακριτικό τίτλο «ΕΥΡΩΠΑΪΚΗ ΤΟΥΡΙΣΤΙΚΗ
ΕΚΠΑΙΔΕΥΣΗ Κ.Δ.Β.Μ.» λόγω καταστατικών μεταβολών και αλλαγής επωνυμίας.
Έγκριση υπερωριακής απασχόλησης των υπαλλήλων της Κρατικής Σχολής Ορχηστικής Τέχνης
για το οικονομικό έτος 2024.
Τροποποίηση της υπό στοιχεία 33819/Π04/
7/00051/Π/30/11/2021 (Β’ 5666) απόφασης του
Περιφερειάρχη Δυτικής Μακεδονίας, με την
οποία εγκρίθηκε η υπαγωγή στις διατάξεις του
ν. 4399/2016 επένδυσης της εταιρείας «ΣΤΕΡΓΙΟΥ
ΠΑΡΑΣΚΕΥΑΣ» για την ενίσχυση επενδυτικού σχεδίου της με το κίνητρο της επιχορήγησης.
Τροποποίηση της υπό στοιχεία 82679/Π04/7/
00065/Π/27/5/2022 (Β’ 2782) απόφασης του
Περιφερειάρχη Δυτικής Μακεδονίας, με την
οποία εγκρίθηκε η υπαγωγή στις διατάξεις του
ν. 4399/2016 επένδυσης της εταιρείας «ΤΕΝΤΟΓΛΟΥ
ΚΟΣ. ΛΕΩΝΙΔΑΣ» για την ενίσχυση επενδυτικού
σχεδίου της με το κίνητρο της επιχορήγησης.
ΑΠΟΦΑΣΕΙΣ
Αριθ. 23907
(1)
Καθορισμός ημερών μετακίνησης εκτός έδρας
αιρετών Δήμων και Περιφερειών.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) της παρ. 10 του άρθρου 3 της υποπαρ. Δ9 της
παρ. Δ του άρθρου 2 του ν. 4336/2015 «Συνταξιοδοτικές
διατάξεις - Κύρωση του Σχεδίου Σύμβασης Οικονομικής
Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας
Χρηματοδότησης» (Α΄ 94),
β) του ν. 4270/2014 «Αρχές δημοσιονομικής διαχείρισης και εποπτείας (Ενσωμάτωση της Οδηγίας 2011/85/
ΕΕ)-δημόσιο λογιστικό και άλλες διατάξεις» (Α΄ 143), και
ιδίως τις διατάξεις του άρθρου 24,
γ) του άρθρου 90 του Κώδικα της Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α΄ 98), όπως διατηρήθηκε σε ισχύ με την παρ. 22 του
άρθρου 119 του ν. 4622/2019 (Α΄ 133),
δ) του π.δ. 141/2017 «Οργανισμός Υπουργείου Εσωτερικών» (Α΄ 180),
ε) του π.δ. 142/2017 «Οργανισμός Υπουργείου Οικονομικών» (Α΄ 181),
στ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α΄ 131),
ζ) του π.δ. 82/2023 «Μετονομασία Υπουργείου - Σύσταση και Μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α΄ 130) - Μεταβατικές διατάξεις» (Α΄ 139),
η) της υπό στοιχεία Υ11/2023 απόφασης του Πρωθυπουργού «Ανάθεση αρμοδιοτήτων στον Αναπληρωτή
Υπουργό Εσωτερικών, Θεόδωρο Λιβάνιο» (Β’ 4403),
θ) της υπό στοιχεία 102928 ΕΞ 2023/10.07.2023 κοινής απόφασης του Πρωθυπουργού και του Υπουργού
Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
2. Την υπό στοιχεία ΓΔΟΤΑΑΠ11/2024/25.1.2024 εισήγηση δημοσιονομικών επιπτώσεων της Γενικής Διεύθυν-
σης Οικονομικών Τοπικής Αυτοδιοίκησης και Αναπτυξιακής Πολιτικής του Υπουργείου Εσωτερικών.
3. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αλλά σε βάρος των προϋπολογισμών των Δήμων
και των Περιφερειών, ύψους 62.172.000€ και 6.781.200€
αντίστοιχα, αποφασίζουμε:
Άρθρο 1
Ανώτατα όρια μετακινήσεων εκτός έδρας των
αιρετών Δήμων και Περιφερειών
1. Καθορίζουμε τα ανώτατα όρια μετακινήσεων εκτός
έδρας των αιρετών Δήμων και Περιφερειών ως ακολούθως:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1758
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1758/19.03.2024
ΔΗΜΟΙ
Δήμαρχοι
180 ημέρες
Αντιδήμαρχοι
90 ημέρες
Δημοτικοί Σύμβουλοι
30 μέρες
ΠΕΡΙΦΕΡΕΙΕΣ
Περιφερειάρχες
180 ημέρες
Αντιπεριφερειάρχες
120 ημέρες
Περιφερειακοί Σύμβουλοι
60 μέρες
2. Ειδικά για τους Αντιπεριφερειάρχες των Περιφερειών Ιονίων Νήσων, Βορείου Αιγαίου και Νοτίου Αιγαίου
και τον χωρικό Αντιπεριφερειάρχη της Περιφερειακής
Ενότητας Νήσων της Περιφέρειας Αττικής, το ανώτατο
όριο ορίζεται σε εκατόν ογδόντα (180) ημέρες.
3. Σε περίπτωση που έως και σήμερα, έχουν πραγματοποιηθεί από τους ανωτέρω αιρετούς ημέρες μετακίνησης
εκτός έδρας, αυτές συμψηφίζονται με τις καθοριζόμενες
στην παρούσα απόφαση.
Άρθρο 2
Φύση προβλεπόμενων μετακινήσεων
Τα όρια του άρθρου 1 αφορούν στις πάσης φύσης
μετακινήσεις των αιρετών εντός εκάστου ημερολογιακού έτους, περιλαμβανομένης της συμμετοχής τους
στα πάσης φύσης συλλογικά όργανα τον Περιφερειακών
Ενώσεων Δήμων, της Κεντρικής Ένωσης Δήμων Ελλάδας
και της Ένωσης Περιφερειών Ελλάδος.
Άρθρο 3
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Μαρτίου 2024
Οι Υπουργοί
Υφυπουργός
Εθνικής Οικονομίας
Αναπληρωτής Υπουργός
και Οικονομικών
Εσωτερικών
ΑΘΑΝΑΣΙΟΣ ΠΕΤΡΑΛΙΑΣ
ΘΕΟΔΩΡΟΣ ΛΙΒΑΝΙΟΣ
Ι
Αριθμ. 25020
(2)
Τροποποίηση της άδειας του Κέντρου Διά Βίου
Μάθησης του νομικού προσώπου με την επωνυμία «ΕΥΡΩΠΑΪΚΗ ΤΟΥΡΙΣΤΙΚΗ ΕΚΠΑΙΔΕΥΣΗ
Ι.Κ.Ε.» και τον διακριτικό τίτλο «ΕΥΡΩΠΑΪΚΗ ΤΟΥΡΙΣΤΙΚΗ ΕΚΠΑΙΔΕΥΣΗ Κ.Δ.Β.Μ.» λόγω καταστατι-
κών μεταβολών και αλλαγής επωνυμίας.
Ο ΓΕΝΙΚΟΣ ΓΡΑΜΜΑΤΕΑΣ ΕΠΑΓΓΕΛΜΑΤΙΚΗΣ
ΕΚΠΑΙΔΕΥΣΗΣ, ΚΑΤΑΡΤΙΣΗΣ ΚΑΙ ΔΙΑ ΒΙΟΥ
ΜΑΘΗΣΗΣ ΤΟΥ ΥΠΟΥΡΓΕΙΟΥ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Tου άρθρου 53 του ν. 4763/2020 «Εθνικό Σύστημα Επαγγελματικής Εκπαίδευσης, Κατάρτισης και Διά
Βίου Μάθησης, ενσωμάτωση στην ελληνική νομοθεσία
της Οδηγίας (ΕΕ) 2018/958 του Ευρωπαϊκού Κοινοβουλίου και του Συμβουλίου της 28ης Ιουνίου 2018 σχετι-
κά με τον έλεγχο αναλογικότητας πριν από τη θέσπιση
νέας νομοθετικής κατοχύρωσης των επαγγελμάτων
(EE L 173), κύρωση της Συμφωνίας μεταξύ της Κυβέρνησης της Ελληνικής Δημοκρατίας και της Κυβέρνησης
της Ομοσπονδιακής Δημοκρατίας της Γερμανίας για το
Ελληνογερμανικό Ίδρυμα Νεολαίας και άλλες διατάξεις»
(Α΄ 254),
β) του ν. 4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016- Επείγοντα
Μέτρα Εφαρμογής του ν. 4046/2012 και του Μεσοπρόθεσμου Πλαισίου Δημοσιονομικής Στρατηγικής 2013-
2016» (Α΄ 222) και ειδικότερα της υποπαρ. Θ3 της παρ. Θ.
του άρθρου πρώτου,
γ) του ν. 4622/2019 «Επιτελικό Κράτος: Οργάνωση λειτουργίας και διαφάνεια της Κυβέρνησης, των κυβερνη-
τικών οργάνων και της κεντρικής δημόσιας διοίκησης»
(Α΄ 133),
δ) των άρθρων 75 έως 83 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α΄ 184),
ε) του π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α΄ 31),
στ) της παρ. 2 του άρθρου 6 του π.δ. 84/2019 «Σύσταση και κατάργηση Γενικών Γραμματειών και Ειδικών
Γραμματειών/Ενιαίων Διοικητικών Τομέων Υπουργείων»
(Α΄ 123),
ζ) το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομασία
Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού και
εποπτευόμενων φορέων» (Α΄ 130).
2. Την υπό στοιχεία 141267/Κ6/04-11-2021 απόφαση του Γενικού Γραμματέα Επαγγελματικής Εκπαίδευ-
σης, Κατάρτισης, Διά Βίου Μάθησης και Νεολαίας του
Υπουργείου Παιδείας και Θρησκευμάτων, «Καθορισμός
όρων, προϋποθέσεων και διαδικασίας για τη χορήγηση, την τροποποίηση, τη μεταβίβαση και την ανανέ-
ωση άδειας Κέντρου Δια Βίου Μάθησης (Κ.Δ.Β.Μ.) σε
φυσικά, νομικά πρόσωπα και ενώσεις προσώπων»
(Β’ 5159).
3. Την υπό στοιχεία 16388/Κ6/14-02-2022 κοινή απόφαση των Υπουργών Οικονομικών και Παιδείας και
Θρησκευμάτων «Καθορισμός ποσού παραβόλων και
χρηματικών ποσών για ιδιωτικά Κέντρα Διά Βίου Μάθησης (Κ.Δ.Β.Μ.), κατά την παρ. Θ του άρθρου πρώτου
του ν. 4093/2012» (Β’ 686).
4. Την υπό στοιχεία 122600/Γ1/2019 απόφαση του
Πρωθυπουργού και της Υπουργού Παιδείας και Θρησκευμάτων «Διορισμός Γενικού Γραμματέα Επαγγελ-
ματικής Εκπαίδευσης, Κατάρτισης και Διά Βίου Μάθησης του Υπουργείου Παιδείας και Θρησκευμάτων»
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1758/19.03.2024
(Υ.Ο.Δ.Δ.  513) σε συνδυασμό με το άρθρο 78 του
ν. 4763/2020 (Α΄ 254).
5. Την άδεια του Κέντρου Διά Βίου Μάθησης με τον
διακριτικό τίτλο «ΕΥΡΩΠΑΪΚΗ ΤΟΥΡΙΣΤΙΚΗ ΕΚΠΑΙΔΕΥΣΗ
Κ.Δ.Β.Μ.» με κωδικό 2000522, η οποία εκδόθηκε με την
υπό στοιχεία 52610/Κ6/10.05.2022 (Β’ 2392) απόφαση
του Γενικού Γραμματέα Επαγγελματικής Εκπαίδευσης,
Κατάρτισης, Δια Βίου Μάθησης και Νεολαίας του Υπουργείου Παιδείας και Θρησκευμάτων και χορηγήθηκε στο
νομικό πρόσωπο με την επωνυμία «ΕΥΡΩΠΑΪΚΗ ΤΟΥΡΙΣΤΙΚΗ ΕΚΠΑΙΔΕΥΣΗ Ι.Κ.Ε.».
6. Την υπό στοιχεία 11243/Υ.ΠΑΙ.Θ.Α/Κ.Π/02.02.2024/
Κ6 αίτηση του νομικού προσώπου με την επωνυμία «ΕΥΡΩΠΑΪΚΗ ΤΟΥΡΙΣΤΙΚΗ ΕΚΠΑΙΔΕΥΣΗ Ι.Κ.Ε.» με τα συνημ-
μένα σε αυτή δικαιολογητικά.
7. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Την τροποποίηση της άδειας του Κέντρου Διά Βίου
Μάθησης του νομικού προσώπου με την επωνυμία «ΕΥΡΩΠΑΪΚΗ ΤΟΥΡΙΣΤΙΚΗ ΕΚΠΑΙΔΕΥΣΗ Ι.Κ.Ε.» και κωδικό
2000522, με δ.τ. «ΕΥΡΩΠΑΪΚΗ ΤΟΥΡΙΣΤΙΚΗ ΕΚΠΑΙΔΕΥΣΗ
Κ.Δ.Β.Μ.», λόγω καταστατικών μεταβολών και αλλαγής
επωνυμίας από «ΕΥΡΩΠΑΪΚΗ ΤΟΥΡΙΣΤΙΚΗ ΕΚΠΑΙΔΕΥΣΗ
Ι.Κ.Ε.» σε «ΕΥΡΩΠΑΪΚΗ ΤΟΥΡΙΣΤΙΚΗ ΕΚΠΑΙΔΕΥΣΗ ΜΟΝΟΠΡΟΣΩΠΗ Ι.Κ.Ε.».
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 8 Μαρτίου 2024
Ο Γενικός Γραμματέας
ΓΕΩΡΓΙΟΣ ΒΟΥΤΣΙΝΟΣ
Ι
Αριθμ. 174
(3)
Έγκριση υπερωριακής απασχόλησης των υπαλλήλων της Κρατικής Σχολής Ορχηστικής Τέχνης
για το οικονομικό έτος 2024.
Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
ΤΗΣ ΚΡΑΤΙΚΗΣ ΣΧΟΛΗΣ ΟΡΧΗΣΤΙΚΗΣ ΤΕΧΝΗΣ
Έχοντας υπόψη:
1. Τις διατάξεις του άρθρου 20 του «Αποζημίωση για
εργασία καθ’ υπέρβαση του υποχρεωτικού ωραρίου Αποζημίωση για εργασία προς συμπλήρωση του υπο-
χρεωτικού ωραρίου» (ν. 4354/2015, Α΄ 176).
2. Τον ν. 342/1976 «Περί του Οργανισμού της Κρατικής
Σχολής Ορχηστικής Τέχνης» (Α΄ 138).
3. Το π.δ. 598/1985 «Κατάταξη της Κρατικής Σχολής
Ορχηστικής Τέχνης (Κ.Σ.Ο.Τ.), στην Ανώτερη Βαθμίδα
καλλιτεχνικής εκπαίδευσης, οργάνωση και λειτουργία
αυτής» (A’ 212).
4. Την υπό στοιχεία ΥΠΠΟΑ/480156/6.10.2021 απόφαση της Υπουργού Πολιτισμού και Αθλητισμού και
του Υφυπουργού Πολιτισμού και Αθλητισμού «Παράταση θητείας του Προέδρου και της Αντιπροέδρου
και διορισμός των λοιπών μελών του Διοικητικού
Συμβουλίου της Κρατικής Σχολής Ορχηστικής Τέχνης»
(Υ.Ο.Δ.Δ. 874).
5. Την υπό στοιχεία ΥΠΠΟΑ/367474/29.07.2022 απόφαση της Υπουργού Πολιτισμού και Αθλητισμού  «Ανα-
νέωση της θητείας του Διευθυντή της Κρατικής Σχολής
Ορχηστικής Τέχνης» (Υ.Ο.Δ.Δ. 688).
6. Την υπό στοιχεία ΥΠΠΟΑ/481634/12.10.2023 απόφαση της Υπουργού και Υφυπουργού Πολιτισμού «Διο-
ρισμός μελών του Διοικητικού Συμβουλίου της Κρατικής
Σχολής Ορχηστικής Τέχνης» (Υ.Ο.Δ.Δ. 1094).
7. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α΄ 143).
8. Το γεγονός ότι υφίσταται ανάγκη παροχής εργασίας
πέραν του κανονικού ωραρίου, για τους υπαλλήλους που
υπηρετούν στην ΚΣΟΤ για την κάλυψη εποχικών ή/και
έκτακτων αναγκών.
9. Την υπ’ αρ. 24347/9.9.2020 απόφαση της Υπουργού Πολιτισμού και Αθλητισμού «Καθιέρωση λειτουρ-
γίας της Κρατικής Σχολής Ορχηστικής Τέχνης κατά τις
ημέρες του Σαββάτου και Κυριακής και καθορισμός
απογευματινού ωραρίου λειτουργίας», (Β’ 3797), σύμφωνα με την οποία η ΚΣΟΤ λειτουργεί όλες τις ημέρες
της εβδομάδας συμπεριλαμβανομένων Σαββάτου και
Κυριακής για την εξυπηρέτηση των δραστηριοτήτων
της Σχολής καθώς και ότι λειτουργεί και κατά τις απογευματινές ώρες από τις 16:00 έως τις 22:00 για το χρο-
νικό διάστημα από 1η Σεπτεμβρίου έως και τη λήξη του
διδακτικού έτους.
10. Το γεγονός ότι από την παρούσα απόφαση προκαλείται δαπάνη ύψους 3.000 € σε βάρος του προϋπο-
λογισμού της ΚΣΟΤ οικονομικού έτους 2024, η οποία θα
καλυφθεί από τον ΚΑΕ 0261, αποφασίζουμε:
Δεδομένης της λειτουργίας της ΚΣΟΤ τις ημέρες Σάββατο και Κυριακή αλλά και του απογευματινού ωραρίου
της, προκύπτει η ανάγκη της παροχής εργασίας από το
διοικητικό προσωπικό της Σχολής πέρα του κανονικού
ωραρίου και αυτό ιδίως σε περιόδους εξετάσεων, εκδηλώσεων, προβών, συναντήσεων με γονείς των σπουδα-
στών/-ριών ή/και προετοιμασίας αυτών. Ως εκ τούτου,
εγκρίνουμε την υπερωριακή απασχόληση των υπαλλήλων της Σχολής ως εξής:
α) απογευματινή υπερωριακή εργασία και απασχόληση πέρα του πενθημέρου έως διακόσιες (200) ώρες ανά
εξάμηνο του έτους 2024.
β) εργασία κατά τις Κυριακές, εξαιρέσιμες ημέρες έως
πενήντα (50) ώρες ανά εξάμηνο του έτους 2024.
Η υπερωριακή απασχόληση εκάστου υπαλλήλου δεν
θα υπερβεί ανά εξάμηνο τις 120 ώρες απογευματινής
εργασίας και τις 96 ώρες κατά τις Κυριακές και εξαιρέσιμες ημέρες.
Το συνολικό κόστος για την ΚΣΟΤ θα ανέλθει έως τις
3.000 ευρώ.
Η έναρξη ισχύος της απόφασης αυτής είναι από τη
δημοσίευσή της στην Εφημερίδα της Κυβερνήσεως έως
το τέλος του έτους 2024.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1758/19.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 8 Μαρτίου 2024
Ο Πρόεδρος
ΚΩΝΣΤΑΝΤΙΝΟΣ ΡΗΓΟΣ
Ι
(4)
Τροποποίηση της υπό στοιχεία 33819/Π04/
7/00051/Π/30/11/2021 (Β’ 5666) απόφασης
του Περιφερειάρχη Δυτικής Μακεδονίας, με
την οποία εγκρίθηκε η υπαγωγή στις διατάξεις του ν. 4399/2016 επένδυσης της εταιρεί-
ας «ΣΤΕΡΓΙΟΥ ΠΑΡΑΣΚΕΥΑΣ» για την ενίσχυση
επενδυτικού σχεδίου της με το κίνητρο της επιχορήγησης.
Με την υπό στοιχεία 188466/Π04/7/00051/Π/8-3-2024
απόφαση του Περιφερειάρχη Δυτικής Μακεδονίας
τροποποιείται η υπό στοιχεία 33819/Π04/7/00051/
Π/30/11/2021 (Β’ 5666) απόφαση, για την υπαγωγή στις
διατάξεις του ν. 4399/2016 επενδυτικού σχεδίου της
επιχείρησης «ΣΤΕΡΓΙΟΥ ΠΑΡΑΣΚΕΥΑΣ» για την ενίσχυση
επενδυτικού σχεδίου της, που αφορά στον «ΕΚΣΥΓΧΡΟΝΙΣΜΟ ΕΠΕΚΤΑΣΗ ΑΓΡΟΤΙΚΗΣ ΕΚΜΕΤΑΛΛΕΥΣΗ», στη
θέση ΠΡΕΣΠΩΝ του Δήμου ΠΡΕΣΠΩΝ, της Περιφέρειας
Δυτικής Μακεδονίας (ΠΕ Φλώρινας), ως προς το φυσικό
και οικονομικό αντικείμενο και τις δαπάνες ανά κατηγορία του επενδυτικού σχεδίου.
Για την τροποποίηση δεν απαιτείται γνωμοδότηση
της Περιφερειακής Γνωμοδοτικής Επιτροπής βάσει των
διατάξεων του άρθρου 122 του ν. 4887/2022 και της
υπ’ αρ. 86177/1-06-2022 (ΑΔΑ: 6ΡΣ57ΛΨ-ΣΟΗ, Β΄ 3064),
απόφασης του Περιφερειάρχη, όπως τροποποιήθηκε
με την υπ’ αρ. 42826/28.03.2023 (ΑΔΑ: ΨΡΓ77ΛΨ-ΡΜΩ,
Β΄ 2192) απόφαση.
Ο Περιφερειάρχης
ΓΕΩΡΓΙΟΣ ΑΜΑΝΑΤΙΔΗΣ
(5)
Τροποποίηση της υπό στοιχεία 82679/Π04/7/
00065/Π/27/5/2022 (Β’ 2782) απόφασης του
Περιφερειάρχη Δυτικής Μακεδονίας, με την
οποία εγκρίθηκε η υπαγωγή στις διατάξεις του
ν. 4399/2016 επένδυσης της εταιρείας «ΤΕΝΤΟΓΛΟΥ
ΚΟΣ. ΛΕΩΝΙΔΑΣ» για την ενίσχυση επενδυτικού
σχεδίου της με το κίνητρο της επιχορήγησης.
Με την υπό στοιχεία 189217/Π04/7/00065/Π/11-3-2024
απόφαση του Περιφερειάρχη Δυτικής Μακεδονίας τροποποιείται η υπό στοιχεία 82679/Π04/7/00065/Π/27/5/2022
(Β’ 2782) απόφαση, για την υπαγωγή στις διατάξεις του
ν. 4399/2016 επενδυτικού σχεδίου της επιχείρησης επιχείρησης «ΤΕΝΤΟΓΛΟΥ ΚΟΣ. ΛΕΩΝΙΔΑΣ» για την ενίσχυ-
ση επενδυτικού σχεδίου της που αφορά στην «ΕΠΕΚΤΑΣΗ ΑΓΡΟΤΙΚΗΣ ΕΚΜΕΤΑΛΛΕΥΣΗΣ ΜΕ ΤΗΝ ΠΡΟΜΗΘΕΙΑ
ΣΥΓΧΡΟΝΟΥ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ», στη
θέση ΓΡΕΒΕΝΩΝ του Δήμου ΓΡΕΒΕΝΩΝ, της Περιφέρειας
Δυτικής Μακεδονίας ως προς το φυσικό αντικείμενο καθώς και τη συνολική ενισχυόμενη δαπάνη και τις δαπά-
νες ανά κατηγορία, του επενδυτικού σχεδίου.
Η συνολική ενισχυόμενη δαπάνη ανέρχεται σε ύψος
διακοσίων τριάντα δύο χιλιάδων ευρώ (232.000,00 €).
Το ποσοστό της ενίσχυσης ανέρχεται σε 45% επί του
κόστους της επιχορηγούμενης επένδυσης δηλαδή ποσό
ωφέλειας εκατόον τεσσάρων χιλιάδων τετρακοσίων
ευρώ (104.400,00 €). Το ποσοστό της ιδίας συμμετοχής
ανέρχεται σε 42,931%, ήτοι ποσού ενενήντα εννέα χιλιάδων πεντακοσίων ενενήντα εννέα ευρώ και ενενήντα
δύο λεπτών (99.599,92 €) και της εξωτερικής χρηματοδότησης 12,069%, ήτοι ποσού είκοσι οκτώ χιλιάδων και
οκτώ λεπτών (28.000,08€).
Για την τροποποίηση δεν απαιτείται γνωμοδότηση της
Περιφερειακής Γνωμοδοτικής Επιτροπής βάσει των διατάξεων του άρθρου 122 του ν. 4887/2022 και της υπ’ αρ.
86177/1-06-2022 (ΑΔΑ: 6ΡΣ57ΛΨ-ΣΟΗ, Β΄ 3064), απόφασης
του Περιφερειάρχη, όπως τροποποιήθηκε με την υπ’ αρ.
42826/28.03.2023 (ΑΔΑ: ΨΡΓ77ΛΨ-ΡΜΩ, Β΄2192) απόφαση.
Ο Περιφερειάρχης
ΓΕΩΡΓΙΟΣ ΑΜΑΝΑΤΙΔΗΣ

[Source: 20240201758.pdf | Tokens: 15277]